**Ministru kabineta noteikumu projekta “Noteikumi par kārtību, kādā Valsts probācijas dienests līdzfinansē probācijas klientiem uzraudzības ietvaros paredzētos sociālās rehabilitācijas pakalpojumus, un līdzfinansēšanas apmēru” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts probācijas dienesta likuma (turpmāk – likums) 10.1 panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 10.1 panta pirmā daļa nosaka, ka Valsts probācijas dienests atbilstoši likumā par valsts budžetu kārtējam gadam piešķirtajai apropriācijai līdzfinansē probācijas klientiem uzraudzības ietvaros paredzētos sociālās rehabilitācijas pakalpojumus. Sociālās rehabilitācijas pakalpojumi probācijas klientam tiek līdzfinansēti ne ilgāk kā 12 mēnešus. Likuma 10.1 panta otrā daļa nosaka, ka Ministru kabinets nosaka kārtību, kādā Valsts probācijas dienests līdzfinansē probācijas klientiem uzraudzības ietvaros paredzētos sociālās rehabilitācijas pakalpojumus, un līdzfinansēšanas apmēru. Lai nodrošinātu likuma 10.1 panta otrajā daļā noteikto, Valsts probācijas dienests ir sagatavojis Ministru kabineta noteikumu projektu “Noteikumi par kārtību, kādā Valsts probācijas dienests līdzfinansē probācijas klientiem uzraudzības ietvaros paredzētos sociālās rehabilitācijas pakalpojumus, un līdzfinansēšanas apmēru” (turpmāk – noteikumu projekts).Pašreiz, nodrošinot probācijas klientu uzraudzību, Valsts probācijas dienestam nav iespēju nodrošināt probācijas klientiem apmaksātus sociālās rehabilitācijas pakalpojumus, lai gan tiek konstatēts, ka tādi ir nepieciešami. Piemēram, probācijas klientam, kurš nosacīti pirms termiņa atbrīvots no brīvības atņemšanas soda izciešanas, kā arī probācijas klientam, kuram kopā ar brīvības atņemšanas sodu ir piemērots papildsods – probācijas uzraudzība, atgriežoties sabiedrībā no brīvības atņemšanas iestādes, ne vienmēr ir iespēja uzturēties sociāli labvēlīgā vidē un operatīvi saņemt nepieciešamo atbalstu, ja probācijas klientam nav noteikta dzīvesvieta un ģimene, kas palīdz pēc atgriešanās no ieslodzījuma vietas. Līdzīgi nosacīti notiesāto uzraudzības gaitā notiesātais var nonākt krīzes situācijā, kurā notiesātais paliek bez noteiktas dzīvesvietas un iztikas līdzekļiem. Pašreiz šādu situāciju risināšanai iespēju robežās tiek piesaistītas pašvaldības vai to risināšanā iesaistās sociālās rehabilitācijas pakalpojumu sniedzēji bez attiecīga līdzfinansējuma, kas tiem būtu nepieciešams. Ņemot vērā, ka ne visos gadījumos ir iespējams saņemt pašvaldību finansiālu atbalstu šīs problēmas risināšanā, tai skaitā saņemt operatīvu atbalstu, un ne vienmēr problēmas risināšanā ir iespējams piesaistīt sociālās rehabilitācijas pakalpojumu sniedzējus, jo tam ir nepieciešams finansiāls segums, noteikumu projekts paredz iespēju Valsts probācijas dienestam līdzfinansēt sociālās rehabilitācijas pakalpojumus gadījumos, kad probācijas klientam tas uzraudzības ietvaros būs nepieciešams un probācijas klients būs izteicis vēlmi šādu pakalpojumu saņemt. Noteikumu projekta 3.punkts paredz, ka Valsts probācijas dienests slēdz līgumu par sociālās rehabilitācijas pakalpojumu sniegšanu ar sociālās rehabilitācijas pakalpojumu sniedzēju, kurš ir reģistrēts valsts informācijas sistēmas "Valsts sociālās politikas monitoringa informācijas sistēma" sociālo pakalpojumu sniedzēju reģistrā, un spēj nodrošināt tādus pakalpojumus kā probācijas klienta uzturēšanās (izmitināšana un ēdināšana) sociālās rehabilitācijas iestādē; atbalsts darba iemaņu apgūšanā vai nostiprināšanā; sociālās funkcionēšanas prasmju uzturēšana un attīstība; psihosociālā palīdzība un atbalsts; speciālistu konsultācijas (piemēram, sociālā darba speciālista, psihologa vai ārsta psihoterapeita u.c); izglītojošus un informējošus pasākumus, kas vērsti uz sociālās funkcionēšanas spēju un sociālā statusa atjaunošanu, iekļaušanos darba tirgū un sabiedrībā; lietderīgu brīvā laika pavadīšanu. Saskaņā ar Publisko iepirkumu likuma 10.panta otro daļu pasūtītājs ir tiesīgs nepiemērot šo likumu publiskam pakalpojuma līgumam, kura priekšmets atbilst kādam no šā likuma [2. pielikuma](https://likumi.lv/doc.php?id=287760#piel2) sadaļā "Veselības, sociālie un saistītie pakalpojumi" minētajiem CPV kodiem, ja tā paredzamā līgumcena ir mazāka par 750 000 *euro*. Ņemot vērā to, ka rehabilitācijas pakalpojumi ir tādi pakalpojumi, kuru CPV kods 85312500-4 ietilpst Publisko iepirkumu likuma 2. pielikuma 1. sadaļā “Veselības, sociālie un saistītie pakalpojumi” uzskaitītajos pakalpojumos, Valsts probācijas dienests līgumu noslēgšanai par sociālās rehabilitācijas pakalpojumu nodrošināšanu neplāno piemērot Publisko iepirkumu likumā minētās iepirkuma procedūras. Pakalpojumu līgumu noslēgšanai Valsts probācijas dienests plāno izvērtēt katra probācijas klienta individuālās vajadzības un pieejamos sociālās rehabilitācijas pakalpojumu sniedzēju resursus reģionā. Pēc līguma noslēgšanas ar sociālās rehabilitācijas pakalpojuma sniedzēju Valsts probācijas dienests varēs nosūtīt probācijas klientu pie pakalpojuma sniedzēja pakalpojuma saņemšanai uz laiku līdz 12 mēnešiem. Sociālās rehabilitācijas pakalpojumu saņemšanas laiks, kuru līdzfinansēs Valsts probācijas dienests, katrā gadījumā tiks vērtēts individuāli, atbilstoši katra probācijas klienta vajadzībām, un tiks norādīts probācijas klientam izsniegtajā nosūtījumā.Noteikumu projekta 8.punkts paredz, ka Valsts probācijas dienests līdzfinansē probācijas klientam sniegtos sociālās rehabilitācijas pakalpojumus 70 % apmērā par vienu sociālās rehabilitācijas pakalpojumu saņemšanas dienu, bet ne vairāk kā 15 *euro*. Pārējo sociālās rehabilitācijas pakalpojumu izmaksu daļu sedz pakalpojuma sniedzējs. Minētais modelis atbilst 2015.gada 28.maija likuma "Grozījumi Valsts probācijas dienesta likumā" anotācijā aprakstītajam modelim, kā arī tika atzīts kā optimālākais sarunās ar potenciālajiem sociālās rehabilitācijas pakalpojuma sniedzējiem. Nosakot līdzfinansējuma apmēru – ne vairāk kā 15 *euro* par vienu sociālās rehabilitācijas pakalpojumu saņemšanas dienu, Valsts probācijas dienests izvērtēja pašreizējo situāciju attiecībā uz sociālās rehabilitācijas pakalpojumu finansēšanas izmaksām, kuras nodrošina Rīgas pilsētas pašvaldība.  |
| 3. | Projekta izstrādē iesaistītās institūcijas | Noteikumu projektu izstrādāja Valsts probācijas dienests. Projekta izstrādes gaitā notika konsultācijas ar Rīgas domes Labklājības departamenta Sociālās pārvaldes Sociālo pakalpojumu administrēšanas nodaļas Sociālo pakalpojumu sektora pilngadīgām personām galveno speciālistu – ekspertu un Labklājības ministrijas Sociālo pakalpojumu departamenta pārstāvi. |
| 4. | Cita informācija | Saskaņā ar likuma Pārejas noteikumu 13.punktu likuma [10.1 pants](https://likumi.lv/doc.php?id=82551#p10.1) stājas spēkā 2018.gada 1.februārī.Mainoties ekonomiskajai un sociālajai situācijai, Valsts probācijas dienestam būs jāpārskata noteikumu projektā noteiktais līdzfinansējuma apjoms un nepieciešamības gadījumā jāveic attiecīgi grozījumi noteikumu projekta 8.punktā, kas nosaka līdzfinansējuma apjomu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ir attiecināms uz šādām mērķa grupām:1. nosacīti notiesātās personas, nosacīti pirms termiņa no soda izciešanas atbrīvotās personas, personas, pret kurām izbeigts kriminālprocess, nosacīti atbrīvojot no kriminālatbildības, personas, kurām piemērots papildsods – probācijas uzraudzība;
2. sociālās rehabilitācijas pakalpojumu sniedzēji;
3. Valsts probācijas dienesta nodarbinātie.
 |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir pastarpināta. Probācijas klienta sociālā rehabilitācija ļaus attīstīt probācijas klienta sociālās prasmes un darba prasmes, veicinās sociālā statusa atgūšanu, iekļaušanos darba tirgū un sabiedrībā. Vienlaikus tiks paplašinātas iespējas sociālo pakalpojumu sniedzējiem (sociālās rehabilitācijas centriem). Administratīvo slogu atsevišķām sabiedrības grupām projekta tiesiskais regulējums neietekmē. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017 gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **45500** | **54500** | **54500** |
| 2.1. valsts pamatbudžets | 0 | 0 | 45500 | 54500 | 54500 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **-45500** | **-54500** | **-54500** |
| 3.1. valsts pamatbudžets | 0 | 0 | -45500 | -54500 | -54500 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **-45500** | **-54500** | **-54500** |
| 5.1. valsts pamatbudžets | 0 | -45500 | -54500 | -54500 |
| 5.2. speciālais budžets |  |  |  |   |
| 5.3. pašvaldību budžets |  |  |  |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu Valsts probācijas dienesta likuma 10.1 panta īstenošanu, Valsts probācijas dienestam ir nepieciešami 54 500 *euro* gadā (finanšu līdzekļi, kas nepieciešami sociālās rehabilitācijas pakalpojumu līdzfinansēšanai). Minētais finansējums ļautu nodrošināt sociālās rehabilitācijas pakalpojumu saņemšanu 10 probācijas klientiem pilnā apjomā 12 mēnešus (2018.gadā 10 mēnešus). Minētais aprēķins veikts, paredzot, ka sociālās rehabilitācijas centra izmaksas ir 22 *euro* par vienu dienu un Valsts probācijas dienests līdzfinansē probācijas klientam sniegtos sociālās rehabilitācijas pakalpojumus 70 % apmērā par vienu sociālās rehabilitācijas pakalpojumu saņemšanas dienu, bet ne vairāk kā 15 *euro*, pārējo sociālās rehabilitācijas pakalpojumu izmaksu daļu sedz pakalpojuma sniedzējs.Prognozētie izdevumi Kopā:2018.gadā – 45 500 *euro*;2019.gadā un turpmāk katru gadu – 54 500 *euro*, tajā skaitā:1) 2018.gadā:Izdevumi kopā: 45 500 *euro*, tajā skaitā: Kārtējie izdevumi precēm un pakalpojumiem 45 500 *euro*, tajā skaitā:EKK: 2100 Iekšzemes komandējumi un dienesta braucieniceļa izdevumi 20 *euro*, vidēji gadā 25 reizesAprēķins: 20 *euro* x 25 reizes = 500 *euro*EKK: 2279 Kārtējā Sociālā rehabilitācijas centra (SRC) pakalpojumu apmaksa 15 *euro* /dienā 10 klientiem gadāAprēķins: 15 *euro* x 10 klienti x 30 dienas x 10 mēneši = 45000 *euro*. 2) 2019.gadā un turpmāk katru gadu:Izdevumi kopā 54 500 *euro*, tajā skaitā:Kārtējie izdevumi precēm un pakalpojumiem 54 500 *euro*, tajā skaitā:EKK: 2100 Iekšzemes komandējumi un dienesta braucieniceļa izdevumi 20 *euro*, vidēji gadā 25 reizesAprēķins: 20 *euro* x 25 reizes = 500 *euro*EKK: 2279 Kārtējā Sociālā rehabilitācijas centra (SRC) pakalpojumu apmaksa 15 *euro* /dienā 10 klientiem gadāAprēķins: 15 *euro* x 10 klienti x 30 dienas x 12 mēneši = 54000 *euro*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Jāsagatavo grozījumi Ministru kabineta 2015.gada 24.februāra noteikumos Nr.107 "Kārtība, kādā Valsts probācijas dienests uzrauga nosacīti notiesātās, nosacīti pirms termiņa no soda izciešanas atbrīvotās, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība", paredzot tajos regulējumu par probācijas klientam izsniedzamo nosūtījumu saņemt sociālās rehabilitācijas pakalpojumu, tai skaitā nosakot, kāda informācija ir iekļaujama nosūtījumā. |
| 2. | Atbildīgā institūcija | Valsts probācijas dienests. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033) pirms noteikumu projekta nosūtīšanas Valsts kancelejai izskatīšanai Valsts sekretāru sanāksmē, par noteikumu projekta izstrādi tiks informēti sabiedrības pārstāvji, ievietojot paziņojumu par iespējām iesaistīties tiesību akta izstrādes procesā Tieslietu ministrijas un Valsts probācijas dienesta mājaslapā sadaļā "Sabiedrības līdzdalība". |
| 2. | Sabiedrības līdzdalība projekta izstrādē | Noteikumu projekta sagatavošanas laikā tika organizēta neformāla sanāksme ar nevalstiskā sektora pārstāvjiem, potenciālajiem sociālās rehabilitācijas pakalpojumu sniedzējiem, kurā piedalījās pārstāvji no Evaņģēlisko kristiešu draudzes “Zilais krusts”, Attīstības fonda “Celies”, biedrības "Resocializācijas un Integrācijas Asociācija".Papildus sabiedrības pārstāvjiem tiks nodrošināta iespēja iesaistīties noteikumu projekta izstrādes posmā, izsakot iebildumus vai priekšlikumus par noteikumu projektu sabiedriskajā apspriedē (sanāksmē). |
| 3. | Sabiedrības līdzdalības rezultāti | Sanāksmes laikā ar nevalstiskā sektora pārstāvjiem, potenciālajiem sociālās rehabilitācijas pakalpojumu sniedzējiem - pārstāvjiem no Evaņģēlisko kristiešu draudzes “Zilais krusts”, Attīstības fonda “Celies”, biedrības "Resocializācijas un Integrācijas Asociācija", nevalstiskā sektora pārstāji izteica viedokli, ka, lai sekmīgi darbotos mehānisms, kādā tiek sniegti sociālās rehabilitācijas pakalpojumi probācijas klientiem, optimālākais risinājums ir paredzēt projektā konkrētu līdzfinansējuma summu, par kādu šie pakalpojumi tiks līdzfinansēti no valsts puses, kā arī paredzēt, ka atlikušo finansējuma daļu sedz pakalpojuma sniedzējs. Minētais viedoklis tika ņemts vērā sagatavojot projektu.Sabiedriskā apspriede (sanāksme) tiks organizēta 2017.gada  22.novembrī. |
| 4. | Cita informācija |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts probācijas dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek paplašināts Valsts probācijas dienesta uzdevumu loks, jo saskaņā ar noteikumu projektu Valsts probācijas dienestam, izvēloties sociālās rehabilitācijas pakalpojumu sniedzēju, būs jāveic pakalpojumu izmaksu izpēte paredzamās līgumcenas noteikšanai, jāslēdz līgumi ar sociālās rehabilitācijas pakalpojumu sniedzējiem, jāveic līgumu izpildes kontrole un maksājumi par sociālās rehabilitācijas pakalpojumu sniegšanu.Saistībā ar projektu nav paredzēts veidot, likvidēt vai reorganizēt institūcijas. Noteikumu projekts tiks izpildīts esošo cilvēkresursu ietvaros. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Smeltere 67021103

maija.smeltere@vpd.gov.lv